**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2025. május 16-ai** ülésére

Tárgy: útjavítások

**Tisztelt Képviselő-testület!**

Felkérésünkre a Kisbéri Városigazgatóság felmérte a településen kátyúzandó felületeket. Felmérésüket mellékelten találják, abban mindösszesen 331,51 m2 szerepel. Hánta Bizottság vállalta, hogy a településrészen található kátyúkat térképre feljelölik. A Városigazgatóság felmérése abban szokott a segítségünkre lenne, hogy amikor a kátyúzásra nyertes ajánlatot adóval kimegyünk bejelölni és felmérni a kátyúzandó felületeket, akkor célirányosan tudunk haladni.

A letöredezett útpadkákat, amelyek nem nyúlnak be mélyebben az útba csak ki van „csipkézve”, nem szoktuk javítani, mert amíg nincs a padka rendben mellette, az ismét ki fog törni, fordulni. A felső réteg kopását sem szoktuk pótolni, mert ha kivágják, kátyúzzák is marad szinteltérés. Sok helyen pókhálószerűen meg van repedve az aszfalt, amit szintén akkor javíttatunk, ha már hiányzik belőle. A költségvetésbe az éves keretünk kátyúzásra, út- és járdajavításra bruttó 5 millió forint, ami ha ezeket a hibákat is javítanánk, nem lenne elegendő csak ezekre a feladatokra se. Több helyütt komplett felújításra lenne szükség, szőnyegezésre. Évente átalagba 150 m2-t kátyúztatunk.

Kátyúzásra a mellékelt ajánlatokat kaptuk:

|  |  |  |
| --- | --- | --- |
| **AJÁNLATADÓ** | **ÁR** | **MEGJEGYZÉS** |
| Bazalt Út-, Híd- és Parképítő Kft.  | nettó 35.000,- Ft. + áfa / db-tól | ajánlatát kátyú nagyságtól függően adta meg |
| Deni Aszfalt és Útépítő Kft.  | nettó 18.000,- Ft. + áfa / m2 | végrehajtás  |
| Doloti Klau Kft.  | nettó 13.000,- Ft. + áfa / m2 | Mester Aszfalt címről jött az ajánlata |
| Golden Road Nova Kft.  | nettó 18.000,- Ft. + áfa / m2 |  |

A bizottság előtt a Bazalt Út-, Híd és Parképítő Kft. ajánlata nem volt, annak ismeretében javasolták a legolcsóbb ajánlatadó kiválasztását.

A kátyúzási feladatok ellenőrzését javasoljuk a Kisbéri Városigazgatóság által elvégezni akként, hogy egy munkavállaló kísérje a vállalkozót a munkavégzése során.

Lakossági kérést kaptunk a Köztársaság utca alsó (Desseő Gy. utcától vasútállomásig tartó) murvás szakaszának javítására is, melyet a Városigazgatóság felmért és kb. 50.000,- Ft-ból tudna javítani.

A terület ugyan nem önkormányzati tulajdonban van, de mi szoktuk javíttatni, ezért kérjük a javítás támogatását.

A kátyúzási feladatok ellátása mellett a Perczel Mór utca Ászár felöli szakaszán a mindkét oldali 80 cm-es padka mart aszfalttal történő megerősítésére kértünk még ajánlatot:

|  |  |  |
| --- | --- | --- |
|  **AJÁNLATADÓ** | **ÁR** | **MEGJEGYZÉS** |
| Bazalt Út-, Híd- és Parképítő Kft.  | nem adott ajánlatot |  |
| Deni Aszfalt és Útépítő Kft.  | nettó 3.360.000,- Ft. + áfa  | végrehajtás  |
| Doloti Klau Kft.  | nettó 1.440.000,- Ft. + áfa  | Mester Aszfalt címről jött az ajánlata |
| Golden Road Nova Kft.  | nettó 1.400.000,- Ft. + áfa  |  |

Polgármester úr a mart aszfalt helyett az aszfalttal történő javítást javasolja.

Az idei évi költségvetésben található 5 millió forintos keret terhére eddig megrendelésre került az Újszőlő utca eltolása murva pótlással, a Véncser dűlő aszfaltos részén túli, lakott terület eltolása és a Kertalja dűlő lakott részének eltolása, valamint a Perczel M. utca Ászár felöli padkájának murvával történő javítása. Utóbbi bruttó 1.404.620,- Ft., a többi munka pontos díját még nem tudjuk, mert a vállalkozó óradíjban dolgozik (a díj 280.000,- Ft. köré várható + a murva). A leszerződésre kerülő kátyúzandó felület nagysága eddig minden évben kevesebb volt, mint a Városigazgatóság által felmért, de így is többmilliós nagyságrendű tétel lesz. Továbbá a Köztársaság utca alsó szakaszának javítása és másik napirendnél a járdajavítási kérelmek támogatása esetén azok költsége is ezen költségvetési sort fogja terhelni. A Perczel M. utcai padka újabb javítása kapcsán a döntésüket ennek ismeretében kérjük meghozni.

Kisbér, 2025. május 14.

 Bondár Balázs s.k. Pápai Mónika s.k.

 elnök referens

**Határozati javaslat:**

Kisbér Város Önkormányzat Képviselő-testülete

Kisbér belterületi szakaszain a kátyúzási feladatok ellátásával a Doloti Klau Kft-t (1068 Budapest, Király u. 80. fsz. 11. ajtó) bízza meg az ajánlatában szereplő nettó 13.000,- Ft. + áfa m2 díjon.

utasítja a Kisbéri Közös Önkormányzati Hivatalt a fenti feltételek szerinti szerződés előkészítésére és felhatalmazza a város polgármesterét annak aláírására.

elrendeli, hogy a Kisbéri Városigazgatóság egy fő munkavállalót biztosítson a kátyúzások folyamatos ellenőrzésére.

utasítja a Kisbéri Városigazgatóságot a Köztársaság utca alsó (Desseő Gy. utca – vasútállomás) szakaszán az út javításának elvégzésére.

utasítja a Kisbéri Közös Önkormányzati Hivatalt, hogy a Perczel M. utca Ászár felöli szakaszán a kétoldali padka aszfaltozására kérjen be ajánlatokat.

**Határidő:** azonnal

**Felelős:** Sinkovicz Zoltán polgármester

 Dr. Pápai Tamás jegyző

 Csejtei Johanna mb. igazgató